als_Latn dik_Latn sag_Latn
I përditësuar/ Një prej koordinatorëve të Lëvizjes Socialiste për Integrim në Fushë – Krujë mësohet se është dhunuar këtë të diel, nga persona të paidentifikuar. Ishte zyra për shtyp e LSI, e cila në një njoftim të shkurtër për mediat tha se koordinatori ndodhej në Spitalin Ushtarak.
Pak minuta vonë, në ambientet e këtij spitali shkoi ish – kreu i LSI, Ilir Meta dhe Nënkryetari Luan Rama.
Ndërsa kandidatja për deputete, Nora Malaj deklaroi se i lënduari ishte goditur me levë dhe ishte kërcënuar me armë zjarri.
“Segmente të paidentifikuara të policisë së Rilindjes, në bashkëpunim me këta të inkriminuar, sot, pa pikën e turpit, me pa përgjegjshmërinë më të madhe njerëzore e morale kanë goditur me levë dhe më pas i kanë drejtuar armët një qytetari, një mësuesi, një drejtuesi, i cili ishte dhe priste takimin elektoral. Është i pafalshëm dhe i paprecedentë ky rast”.
Po gjatë ditës së sotme, në Fushë – Arrëz u raportua se kryetarja i LSI në Pukë, Saimira Laçi dhe ajo e LRI, Romina Kuçi gjithashtu u dhunuan fizikisht nga persona ende të pa identifikuar.
Vetë LSI reagoi duke shpërndarë një video të Kuçit, e cila shfaqej duke marrë ndihmë mjekësore në spital. Sipas LSI, ajo u dhunua nga militantë dhe drejtues të Partisë Socialiste./tvklan.al
als_Latn als_Latn als_Latn als_Latn als_Latn als_Latn